Ritratt: Shutterstock .td_uid_2_60dd869c847ac_rand.td-a-rec-img{text-align:left}.td_uid_2_60dd869c847ac_rand.td-a-rec-img img{margin:0 auto 0 0} Il-Ministru għall-Finanzi Clyde Caruana qal li skont statistika dwar id-Dħul u l-Kundizzjonijiet tal-Għixien (EU-SILC) tal-2019, minn popolazzjoni f'dik is-sena ta' 112,833 persuna taħt it-18-il sena, l-istima rigward in-numru ta' dawk fl-istess faxxa t'età u huma f'riskju ta' faqar kien ta' 16,857 jew ftit inqas minn 15%. Din iċ-ċifra tirreferi biss għall-faqar monetarju meqjus relattiv, jiġifieri dawk il-persuni li jaqgħu taħt il-linja tas-60% tad-Dħul Medjan Ekwavilizzat Nazzjonali. Madanakollu ma wieħed iħares lejn iċ-ċifri tar-Riskju ta' Faqar jew Esklużjoni Soċjali li jikkunsidraw il-komponenti kollha tal-istima tal-faqar u li huwa allura l-indikatur ewlieni f'dan ir-rigward, dan jitilgħu għal għal 19,300 jew 23.6%. Meta kien qed wieġeb għall-mistoqsija tad-deputat Nazzjonalista Mario Galea, Caruana stqarr li din iċ-ċifra naqset minn 32% irreġistrata fl-2013. "Inżid ninforma li fl-2013, minn popolazzjoni ta' 80,834 persuna taħt it-18-il sena, in-numru kien ta' 18,233 persuna taħt l-istess faxxa t'età li kienu f'riskju ta' faqar. Dan ifisser li fl-2013 kien hemm 1,376 tifel u tifla jew 9% aktar f'riskju ta' faqar milli kien hemm fl-2019 minkejja popolazzjoni iżgħar ta' nies fl-2013. Meta wieħed imbagħad iħares lejn iċ-ċifri globali, wieħed isib li waqt li fl-2013 kien hemm 24,300 persuna taħt it-18-il sena jew 32% li kienu f'Riskju ta' Faqar jew Esklużjoni Soċjali, dawn niżlu għal 19,300 jew 23.6% fl-2019. Dan ifisser tnaqqis ta' 5,000 tifel u tifla jew 8.4%," żied il-ministru. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_60dd869c84a65_rand.td-a-rec-img{text-align:left}.td_uid_3_60dd869c84a65_rand.td-a-rec-img img{margin:0 auto 0 0}